Išlakusis anakardis

Išlakusis anakardis (Anacardium excelsum, ) – anakardinių (Anacardiaceae) šeimos tropinių medžių rūšis. Paplitusi Centrinėje ir Pietų Amerikoje, nuo Gvatemalos iki Ekvadoro.

Medis visžalis, užauga iki 45 m aukščio. Kamienas status, iki 3 m skersmens. Lapai paprastieji, pražangūs, ovalūs, 15–30 cm ilgio ir 5–12 cm pločio. Žiedai susitelkę iki 35 cm ilgio šluotelėje, smulkūs, žalsvi arba balti. Vėliau jie tampa rausvi, pakvimpa dobilais. Vaisius – 2-3 cm ilgio inksto formos kaulavaisis. Šviežias vaisius nuodingas, bet pakepta sėkla gali būti valgoma.

Kategorija:Medžiai ir krūmai
Kategorija:Anakardiniai